Územná organizácia DPO SR Martin

 Kuzmányho 36, 03601 Martin

*Mobil 0918 790 352, e-mail:* *ovmartin@dposr.sk*

*37/2024.-ÚzO DPO SR MT vybavuje: Michaela Pavolková Martin, 04.04.2024*

*Dobrovoľné hasičské zbory*

**Ochrana úrody pred požiarmi**

 Letné obdobie sa vyznačuje okrem zvýšených teplôt daných prírodnými javmi tiež zvýšenou činnosťou poľnohospodárov pri žatve, mlatbe, všeobecne zberom úrody. Je mnoho dôkazov, že zber úrody je spojený aj so zvýšeným nebezpečenstvom vzniku požiarov najmä však:

* Neopatrnosť pri fajčení a pri nesprávnej manipulácii s otvoreným ohňom, horľavými kvapalinami a pod.,
* Od poškodenej žatevnej techniky a trenia slamy natočenej na rotujúcich častiach zberacej techniky,
* Od závad elektrickej inštalácii strojných zariadení
* Časté požiare spôsobujú tiež deti bez dozoru pri hre so zápalkami a mnoho ďalších príčin poznačených ľudským faktorom, najmä ľahostajnosťou, neopatrnosťou a nedbanlivosťou

 V tejto súvislosti upozorňujeme všetky subjekty hospodáriace na pôde na povinnosti zabezpečenia protipožiarnej ochrany vyplývajúce § 8 vyhlášky MV SR č, 121/2002 Z.z. o požiarnej prevencii v znení neskorších predpisov.,

 Hasiči Vám, vážení občania, ponúkajú niekoľko odborných rád, aby ste predišli požiarnemu nebezpečenstvu, najmä:

* Zabezpečiť prednostný zber dozretých obilnín najmä pri tratiach, pozemných komunikáciach a skladoch odpadov.,
* Zabezpečiť pri kombajnovom zbere obilnín na ploche väčšej ako 10 ha mobilnú akcieschopnú cisternu s vodou a traktor s pluhom, ktoré možno okamžite použiť
* Dbať na zabezpečenie miest výmlatu, stohovania alebo skladovania vždy potrebnej zásoby vody a iných vecných prostriedkov na uhasenie vzniknutého požiaru
* Množstvo vody má byť najmenej 500 l,
* Dbať na vyhradenie miest pre fajčiarov vo vzdialenosti najmenej 15 m od horľavých látok, vybavených nádobou s vodou na odkladanie ohorkov z cigariet
* Zabezpečiť dostatočným množstvom hasiacich prostriedkov aj priestory aj priestory na spracovanie a na skladovanie obilnín a objemových krmovín
* Dbať na údržbu žatevnej techniky, ako aj techniky pri spracovaní a skladovaní úrody a to v súlade s pokynmi výrobcu. Odstraňovať z nich a z priestorov kde sú umiestnené, nánosy organického prachu po ktorom sa môže šíriť požiar
* Dbať na umiestnenie stohov od okrajových budov obcí pokrytých nehorľavou krytinou a to najmenej 60 m, čo platí aj pre vzdialenosť od železničnej trate
* Nefajčiť pri kosení, žatve, zvážaní a skladaní obilia, nemanipulujte s otvoreným ohňom
* Nedovoliť deťom hry v blízkosti stohov obilia či slamy a prísne zakročte pri zistení zápaliek u deti,
* Dbať na trvalé sledovanie neprimeraného zahrievania najmä skladovania sena, aby vplyvom jeho biologickej aktivity nedošlo ku samovznieteniu sena. Ak zistíte takýto stav, treba seno ihneď rozhádzať a vo voľnom priestranstve dosušiť,
* Ak vznikne požiar, snažte sa ho v zárodku uhasiť. Ak to nie je vo Vašich silách, okamžite privolajte požiarnu jednotku. Usilujte sa pri týchto prácach poznať požiarne nebezpečenstvo a odstraňovať v zárodku jeho príčiny.

 **Hasiči v spolupráci s obecným úradom k tomuto cieľu prispievajú názornou agitáciou a propagáciou, zabezpečením akcieschopnosti požiarnej techniky a vodným zdrojov**

 PaedDr. Tomáš Z a n o v i t, v.r. Milan Mišura

 predseda ÚzO DPO SR Martin predseda PVK UzO DPO Martin